Puyi

Puyi que ho lo darrier emperaire de China (dinasticament lo son nom qu'èra Emperaire Xuantong). Qu'èra gessit de la dinastia manchó deus Qing e que pugè suu tròn mainatge a l'edat de 3 ans e qu'èra enqüèra enfant quan, per'mor de l'instauracion de la Republica de China, e ho obligat a abdicar ua purmèra vegada, en tot estant au còp autorizat e obligat a demorar dens ua partida de la Ciutat Vedada. Son poder que ho ua estona restaurat peu generau leiau Zhang Xun mes shens s'i escàder fin finala. Puyi que tanben coroat emperaire de Manchokuò per Japon entà legitimar la creacion d'aqueth estat de façada contrarotlat peus japonés. Après la des·hèita japonesa, que ho arrestat peus sovietics puish atornat a las autoritats de la joena Republica Populara de China. Mandat per Mao Zedong dens un camp de "reeducacion" que ho liberat peu medish Mao, e que s'integrè dens la societat comunista, en purmer com jardinier puish bibliotecari.

Categoria:Naissença en 1906
Categoria:Naissença en Asia
Categoria:Decès en 1967
Categoria:Cap d'Estat o de govèrn de la Segonda Guèrra Mondiala
Categoria:Emperaire chinés